Rikunarita-ORG/Wikinium huggingface dataset:
# instrumental

**Instrumental** (prjedy tež *posrědnik*) je gramatiski pad substantiwow a adjektiwow, kotryž słuži wuprajenjam wo srědku (instrumenće) wěsteho jednanja, w serbšćinje pak tež wěstym lokalnym wuprajenjam. Wón so na přikład w baltiskich a słowjanskich rěčach wužiwa, mjeztym zo je so w germanskich rěčach hižo wotstronił. W hornjoserbšćinje je instrumental pjaty wot sydom padow.

## Instrumental w serbšćinje

W hornjoserbšćinje wužiwa so instrumental jeničce po prepozicijach kaž *z(e)*, *mjez*, *před*, *za* (lokalne), *pod* a *nad*.

* maskulinum: stary dom, starej domaj, stare domy → *před* star*ym* dom*om*, *před* star*ymaj* dom*omaj*, *před* star*ymi* dom*ami*
* femininum: młoda žona, młodej žonje, młode žony → *před* młod*ej* žon*u*, *před* młod*ymaj* žon*omaj*, *před* młod*ymi* žon*ami*
* neutrum: wulke město, wulkej měsće, wulke města → *před* wulk*im* měst*om*, *před* wulk*imaj* měst*omaj*, *před* wulk*imi* měst*ami*

Pady

| W hornjoserbšćinje |
| --- |
|
nominatiw |
genitiw |
datiw |
akuzatiw |
instrumental |
lokatiw |
wokatiw | |
| W druhich rěčach |
|
abesiw |
ablatiw |
absolutiw |
adesiw |
alatiw |
delatiw |
delimatiw |
deriwatiw |
elatiw |
ergatiw |
esiw |
ilatiw |
inesiw |
instruktiw |
komitatiw |
partitiw |
sublatiw |
superesiw |
terminatiw |
translatiw | |